O‘zbekistonlik FIFA referisi Ummon — Eron uchrashuvini boshqaradi

Futbol bo‘yicha 2018-yilgi jahon chempionati hamda 2019-yilgi Osiyo kubogi qo‘shma saralash bahslari ikkinchi bosqich uchrashuvlari doirasidagi Ummon — Eron uchrashuvini o‘zbekistonlik hakamlar brigadasi boshqarib boradi. Bu haqda O‘zbekiston Futbol Federatsiyasi matbuot xizmati xabar bermoqda.

8-oktabr kuni Ummon poytaxti Muskat shahrida bo‘lib o‘tadigan o‘yin bosh hakami etib Valentin Kovalenko tayinlangan. Unga qanotlarda Ma’mur Saidqosimov hamda Husniddin Shodmonov yordam beradi. Mazkur uchrashuvda to‘rtinchi hakam vazifasini esa Sherzod Qosimov bajaradi.